**MINTA (jegyzőkönyv készítéséhez)**

**Jegyzőkönyv**,

mely készült …. év, …………hónap, …… napján a B… Zoltán Alapítvány székhelyén (Budapest….. kerület ………………. utca ….. szám) az Alapítvány Kuratóriumának ülésén

Jelen vannak: az alapítvány kuratóriumának három tagja, valamint a felügyelő bizottság három tagja, az alapítvány kuratóriuma által meghívott támogatók. (A jelenléti lista jegyzőkönyvhöz csatolva)

1. A kuratórium elnöke a kuratórium ülését megnyitja és megállapítja, hogy a kuratórium határozatképes, mivel mind a három tag jelen van.

A kuratórium elnöke kéri, hogy a jelen levők bízzák meg a kuratórium ülésének levezetésével, továbbá a meghívottak közül …………. jelöljék ki a jegyzőkönyv hitelesítésére.

Ezt követően a kuratórium elnöke szavazásra teszi a javaslatokat. A kuratórium tagjai egyhangúan támogatják a javaslat elfogadását.

2. A kuratórium elnöke kéri a jelen levőket, hogy az előzetesen megküldött napirendet szavazzák meg. (Az előzetesen megküldött napirend a jegyzőkönyvhöz csatolva.)

A kuratórium jelen levő tagjai a napirendet egyhangúan megszavazzák.

3. A kuratórium elnöke kéri a jelen levőket, hogy az első napirendi pontot – az elmúlt időszak eseményeiről szóló beszámolót – vitassák meg. Az előzetesen kiküldött napirendhez nincs további észrevétele, vagy kiegészítése. Kéri a felügyelő bizottság elnökét, hogy a napirenddel kapcsolatos felügyelő bizottsági véleményt ismertesse.

A felügyelő bizottság elnöke tájékoztatja a jelen levőket, hogy a felügyelő bizottság megtárgyalta a pályázatok kiírásáról és a beérkezett pályázatokról szóló tájékoztatót és úgy ítéli meg, hogy a kuratórium az eljárása során megtartotta az előírásokat, a pedagógusok munkájának elismerésével kapcsolatos nyilvános pályázatot az alapszabályban meghatározott szempontok alapján írta ki. Javasolja a beszámoló elfogadását.

Ezt követően a kuratórium tagjai egyhangúlag támogatják a beszámoló elfogadását.

4. A kuratórium elnöke ismerteti a második napirendi pontot: pályázat lehetősége a támogatott iskola szakmai munkájának megsegítéséhez.

A kuratórium elnöke tájékoztatja a jelen levőket az általa elfogadhatónak talált pályázati kiírásokról és javasolja a kuratórium tagjainak, hogy adjanak felhatalmazást megfelelő pályázatkiíró cég megbízására a pályázat elkészítéséhez. Javasolja, hogy e megbízás ellenszolgáltatásaként az alapítvány biztosítson …….. forintot.

A kuratórium elnökének a felügyelő bizottság elnöke a következőket mondja: a pályázaton való részvétel indokolt, kéri azonban a kuratórium elnökét, hogy több pályázatkiíró céget keressen meg és közülük a referenciák és a kért ellenszolgáltatás függvényében válasszon.

Ezt követően a kuratórium meghozta a következő határozatát:

a B …. Zoltán Alapítvány Kuratóriumának

2/20… ( ) számú határozata

pályázati kiíráson való részvételről

1. A B… Zoltán Alapítvány szükségesnek tartja, hogy az alapítvány pályázatot nyújtson be a …….. iskolai szakmai munka fejlesztésére kiírt pályázatra.

2. Felhatalmazza a kuratórium elnökét, hogy keressen megfelelő pályázatkiíró céget és állapodjon meg vele a szükséges pályázat elkészítésében. Felhatalmazza a kuratórium elnökét, hogy a pályázatkiíró cégnek a megkötött szerződés alapján legfeljebb …… összegnek megfelelő ellenszolgáltatást fizessen meg.

3. Felhívják a kuratórium elnökét, hogy a pályázat alakulásáról a kuratóriumot és a felügyelő bizottságot tájékoztassa.

Budapest, 20 …, …….hó, ……. napján

………………………………. ……………………………..

kuratórium elnöke jegyzőkönyv hitelesítő

5. A kuratórium elnöke a határozathozatal után megkérdezi a jelenlevőket, hogy kívánnak-e más témában hozzászólni, van-e bármilyen észrevételük javaslatuk.

Jelen levők nem kívánnak élnek hozzászólási, javaslattételi jogukkal.

6. A kuratórium elnöke ezt követően tájékoztatja a jelenlevőket, hogy a következő kuratóriumi ülésre …….-n kerül sor a jelenlegi helyszínen. A meghívót és a napirendi pontokat a kuratórium ülése előtt legalább hét munkanappal meg fogják küldeni.

kmf.

………………..……………………….. …………………………………..

kuratórium elnöke jegyzőkönyv hitelesítője

A cikk a [Joggyakorlat a közoktatásban](https://raabe.hu/termek/joggyakorlat-a-kozoktatasban/) című kiadványunk augusztusi számában jelent meg:

